ترکیه جمهوررئیسی نی سیله ماقده. رجب طیب اردوغان
سیلاو بلدروییباش وزیر و جمهوررئیس لیگی نینگ کاندیدی رجب طیب اردوغان اوز کاندید لیگی نی اعلان ایتیشی آرتیدن اوز هدف لری نی اعلان ایتدی. "ملتی میز, ترکیه جمهوریتی دولتی و ملی بیرلیگی دن نماینده لیک ایته دیگن جمهوررئیسی نی ایلک مراتبه بیواسطه سیلیدی. اوشبو موضوع تاریخی بیر ینگی لیک نی تشکیل ایتماقده" دییه قید ایتگن اردوغان ینگی ترکیه خصوصیده بحث ایتدی. ترکیه جمهوریتی نینگ قوریلیشی نینگ ۱۰۰ نچی ییل لیگی دن عبارت میلادی ۲۰۲۳ نچی ییلی نینگ کتته بیر هدف دن عبارت ایکن لیگی نی بلدرگن اردوغان, اوشبو ییل اوچون اوچ اساسی هدف نی معلوم قلدی. اوشبو هدف لر ایسه, دموکراسی نینگ ینه ده رواجلنتریلیشی, سیاسی و اجتماعی ثبات نینگ تامین ایتیلیشی, اجتماعی رفاه سویه سی نینگ آرتریلیشی و دنیا ده مهم اولکه لر آره سیده اورین آلیش دن عبارت. ینگی ترکیه هدفی رجب طیب اردوغان ینگی ترکیه هدفی حقیده قوییده گیچه معلومات بیرماقده: "ینگی ترکیه, دولت نینگ ملتی, تاریخی و جغرافیه سی بیلن صلح قیلگن, ایلغار و رواجلنگن, اجتماعی رفاه سویه سی, کوچلی اقتصاد, سیاسی برقرارلیک و ایلغار دموکراسی گه ایگه, هر انسان نینگ تبعه بولگن لیگی بیلن فخرله نه دیگن دنیا دولتی, دنیا نی بغری گه باسگن, شفاف و موفق بیر ترکیه دن عبارت. ینگی ترکیه, دنیا ده تینچ لیک نینگ تامین ایتیلیشی, عدالت و حقانیت گه ینه ده کوپراق خدمت قیله دیگن بیر ترکیه دن عبارت بوله دی. ینگی ترکیه, کتته بیر ترکیه دن عبارت بوله دی". رجب طیب اردوغان کیم؟ اصلی گه قره گنده ترکیه نینگ ریزه ولایتی دن بولگن رجب طیب اردوغان میلادی ۱۹۵۴ نچی ییلی فبروری آیی نینگ ۲۶ نچی کونیده ترکیه نینگ استانبول ولایتی ده توغیلگن. میلادی ۱۹۶۵ نچی ییلی ده استانبول ده گی قاسم پاشا پیاله باشلنغیچ مکتب دن, میلادی ۱۹۷۳ نچی ییلی ده استانبول امام خطیب لیسه سی دن فارغ بولدی. فاکولته نی مرمره عالی بیلیم یورتی اقتصادی و تجاری بیلیم لر فاکولته سیده اوقیگن اردوغان, اوشبو فاکولته دن میلادی ۱۹۸۱ نچی ییلی ده فارغ بولگن. میلادی ۱۹۶۹ نچی ییلی دن باشلب میلادی ۱۹۸۰ نچی ییلی سپتامبر آیی نینگ ۱۲ نچی کونی کودتا سی گه قدر آماتور بیر شکل ده فوتبال اوینه گن اردوغان, خودی منه شو دور نینگ اوزی ده سیاست بیلن هم قیزیقماقده ایدی. لیسه و عالی بیلیم یورتی ده اوقیب یورگن پیت لری ده ملی ترک طلبه بیرلیگی اوقوچی لر بولیمی ده فعال بیر شکل ده وظیفه اجرا ایتگن اردوغان, میلادی ۱۹۷۶ نچی ییلی ده ملی سلامت حزبی بی اوغلی یاش لر باشلیغی و خودی منه شو ییل نینگ اوزی ده استانبول یاش لر بولیمی نینگ باشلیغی اوله راق سیلندی. میلادی ۱۹۸۰ نچی ییلی گه قدر اوشبو وظیفه سی نی دوام ایتترگن اردوغان, سیاسی حزب لرنینگ فعالیت لری نینگ توخته تیلیب قویلگن سپتامبر آیی نینگ ۱۲ نچی کونی کودتا سی دوری ده, معلوم بیر مدت خصوصی سکتور ده مشاورلیک و یوقاری مرتبه لیک اداره چیلیک وظیفه سی نی آلیب باردی. میلادی ۱۹۸۳ نچی ییلی ده قوریلگن رفاه حزبی بیلن عملی بیر شکل ده سیاست گه قیتیب کیرگن اردوغان, میلادی ۱۹۸۴ نچی ییلی ده رفاه حزبی بیی اوغلی اولسوال لیگی نینگ باشلیغی, میلادی ۱۹۸۵ نچی ییلی ده ایسه اوشبو حزب نینگ استانبول شوراسی نینگ رئیسی و رفاه حزبی نینگ مرکزی کمیته سی نینگ اعضاسی بولدی. میلادی ۱۹۹۴ نچی ییلی مارچ آیی نینگ ۲۷ نچی کونیده بولیب اوتگن محللی سیلاو لر نتیجه سیده استانبول شهرداری اوله راق سیلنگن رجب طیب اردوغان نینگ, خودی منه شو شهر نینگ اوزی ده باشقه چه بیر شهردار بولگن لیگی کوریندی. رجب طیب اردوغان, میلادی ۱۹۹۷ نچی ییلی دسامبر آیی نینگ ۱۲ نچی کونیده سییرت ده خلق گه قره ته بیرگن بیانات لری ده, ترکیه جمهوریتی معارف وزیرلیگی تمانیدن اوقوتوچی لر اوچون توصیه ایتیلگن بیر کتاب ده گی شعر نی اوقیگن لیگی سببلی قماق گه محکوم ایتیلیب, شهردارلیک وظیفه سی اداغگه ییتیشتریلدی. اردوغان, تورت آی لیق قماق مدتی نی توگه تیشی آرتیدن ینگی بیر حزب قوریش فعالیت لری نی آرتریب یوباردی. شوندای قلیب میلادی ۲۰۰۱ نچی ییلی ده دوست لری بیلن بیرگه عدالت و توسعه حزبی نی قوررایکن, قوروچی لر کینگشی تمانیدن اوشبو حزب نینگ باشلیغی اوله راق سیلندی. عدالت و توسعه حزبی میلادی ۲۰۰۲ نچی ییلی ده بولیب اوتگن عمومی سیلاو لر نتیجه سیده پارلمان ده گی کرسی نینگ اوچدن ایککی سی نی کسب ایتیش گه موفق بولیب, ترکیه ده قدرت نی قول گه کریتدی. حقیده گی محکمه قراری سببلی میلادی ۲۰۰۲ نچی ییلی نوامبر آیی نینگ ۳ نچی کونی سیلاو لری گه قدر پارلمان اعضاسی بوله آلمه گن اردوغان, قانونی یول لر بیلن اوشبو مانع نینگ یوق ایتیلیشی آرتیدن, میلادی ۲۰۰۳ نچی ییلی مارچ آیی نینگ ۹ نچی کونیده سییرت نینگ وکیلی اوله راق سیلندی. میلادی ۲۰۰۳ نچی ییلی مارچ آیی نینگ ۱۵ نچی کونیده باش وزیر لیک وظیفه سی نی آلگن رجب طیب اردوغان, باش وزیرلیگی دوری ده اوته مهم فعالیت لر آلیب باررایکن, ایچکی و تشقی سیاست ده دواملی روشده فعال بولیب کیلدی. عدالت و توسعه حزبی اردوغان باشچی لیگی ده هر سیلاو ده موفقیت کسب ایترایکن, میلادی ۲۰۰۷ نچی ییلی جولای آیی نینگ ۲۲ نچی کونیده گی سیلاو لر ده ۴۶,۶ و میلادی ۲۰۱۱ نچی ییلی جون آیی نینگ ۱۲ نچی کونیده بولیب اوتگن سیلاو لر نتیجه سیده ایسه ۴۹,۸ فایز مقیاسی ده رای آلیش گه موفق بولدی. رجب طیب اردوغان اویلی بولیب ۴ فرزندی بار. اکمل الدین احسان اوغلی
سیلاو بلدرویجمهوررئیس لیگی کاندیدی اکمل الدین احسان اوغلی اوز هدف لری نی قوییده گیچه معلوم قلدی: "ایچکی و تشقی سیاست معمالری نی, سیوگی, حرمت و برچه پارلمان نینگ همکارلیگی بیلن ییچیش. علوی, سنی, کرد, ترک, دیندار سیکیولار کبی تبعیض لر نی بیر تمان گه قویب بیرلیک شعاری نینگ مدافعی بولیش. جمهوریت و دموکراسی ارزش لری, حقوق نینگ اوستین لیگی, قوت لرنینگ اجره لیشی, قضائی اورگان لرنینگ مستقل لیگی و طرف سیزلیگی و هر خیل حق و ایرکین لیک لرنینگ قورینیشی خصوصیده قرشی سیده کیم بولیشی گه قره مسدن طرف بولیش. کریدیت و کریدیت کارتی قرضی نینگ اوچیریلیب تشله نیشی اوچون پارلمان ده گی حزب لرنینگ بیرلیک گه چقریلیشی" پروفیسر داکتر اکمل الدین احسان اوغلی کیم؟ میلادی ۱۹۴۳ نچی ییلی دسامبر آیی نینگ ۲۶ نچی کونیده قاهره ده دنیا گه کیلگن. مصرده خدویه لیسه سیدن فارغ بولیشی آرتیدن عین شمس عالی بیلیم یورتی ده ساینس فاکولته سی نی اوقیدی. میلادی ۱۹۷۰ نچی ییلی ده ترکیه گه کیلیب انقره عالی بیلیم یورتی ده وظیفه گه باشله دی. میلادی ۱۹۷۲ نچی ییلی ده فارمسیست فسون بیلگچ بیلن اویلندی. احسان اوغلی نینگ اوچ فرزندی بار. میلادی ۱۹۷۴ نچی ییلی ده انقره عالی بیلیم یورتی ده دوکتورا سی نی تکمیل قلیشی آرتیدن, انگلستان ده اکستر عالی بیلیم یورتی ده علمی فعالیت لر آلیب باردی. میلادی ۱۹۸۰ نچی ییلی ده اسلام همکارلیک تشکیلاتی نینگ توصیه سی بیلن استانبول ده قوریلگن اسلام, تاریخ, صنعت و فرهنگ تحقیقات لری مرکزی نینگ باشلیغی بولدی. میلادی ۱۹۸۴ نچی ییلی ده استانبول عالی بیلیم یورتی ده ساینس بولیمی گه کریب پروفیسر لیک عنوانی نی کسب ایتدی. احسان اوغلی, میلادی ۲۰۰۴ و ۲۰۱۴ نچی ییل لری آره سیده اسلام همکارلیک تشکیلاتی نینگ عمومی سکرتر لیگی وظیفه سی نی آلیب باردی. صلاح الدین دیمیر تاش
سیلاو بلدرویجمهوررئیس لیگی کاندیدی صلاح الدین دیمیر تاش هدف لری نی قوییده گیچه بلدردی: "دولت نینگ کیچیریب, تبعه لرنینگ کوچی نینگ آرتیب کیتگن بیر سیستم نی هدف قلیب آلماقده میز. دولت ایمس, بلکه خلق کنترول مرجعی دن عبارت بوله دی. کرد معما سی نینگ ییچیلیشی ترکیه نینگ دموکراتیک له شیشی بیلن موازی بیر شکل ده آلیب باریله دیگن بیر پروسه دن عبارت. آنه تیل ده عبادت حقی نینگ بیریلیشی کیره ک. همه نینگ اجتماعی فعالیت لری نی ایرکین بیر شکل ده آلیب باریلیشی اوچون زمینه یره تیلیب بیریلیشی ضروری. تشکیلات له نیش لری بیلن علاقه لی برچه مانع لر یوق ایتیلیب قویله دی. صلاح الدین دیمیرتاش کیم؟ صلاح الدین دیمیرتاش, میلادی ۱۹۷۳ نچی ییلی اپریل آیی نینگ ۱۰ نچی کونیده ایلازیغ نینگ پالو اولسوال لیگی ده دنیا گه کیلدی. اویلی و ایککی باله نینگ آته سی بولگن دیمیرتاش, انقره عالی بیلیم یورتی حقوق فالولته سی دن فارغ بولیشی آرتیدن معلوم بیر مدت آقلاوچی لیک وظیفه سی نی آلیب باردی. دیمیرتاش انسان حق لری اویوشمه سی دیاربکر شعبه سی نینگ باشلیغی بولیشی آرتیدن ترکیه انسان حق لری وقفی و خلق ارا عفو تشکیلاتی نینگ ترکیه شعبه سی ریاست لری نی آلیب باردی. ایگیرمه اوچینچی دور ده دیاربکر ولایتی نینگ وکیلی اوله راق ترکیه جمهوریتی پارلمانی گه کیرگن دیمیرتاش, میلادی ۲۰۱۰ نچی ییلی فبروری آیی نینگ ۱ نچی کونیدن بیری تینچ لیک و دموکراسی حزبی نینگ تینگ باشلیغی اوله راق وظیفه اجرا ایتیب کیلدی. میلادی ۲۰۱۱ نچی ییلی جون آیی نینگ ۱۲ نچی کونیده بولیب اوتگن سیلاو لر نتیجه سیده تینچ لیک و دموکراسی حزبی نینگ حمایه سی بیلن هککاری وکیلی اوله راق سیله نیش گه موفق بولدی. میلادی ۲۰۱۴ نچی ییلی جون آیی نینگ ۲۲ نچی کونیده خلق لرنینگ دموکراسی حزبی نینگ تینگ باشلیغی اوله راق اوز سیاسی فعالیت لری نی دوام ایتتریتگن دیمیرتاش, اوشبو حزب تمانیدن جمهوررئیس لیگی کاندیدی اوله راق کورسه تیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
